حاييم بنشيمول (مزيود ف 1834، مات ف 1915) هوّا بزناس ؤ ديپلوماسي مغريبي يهودي. تّيفاق د مدريد د 1880 كان عطاه ؤ لفاميلة ديالو حماية خاصة ب فضل دّور ديالو كا عاميل ديال سّلطات لفرانساوية ف طانجا، سيرتو ف طّرجامة ؤ عقد صّفقات، ؤ لي كانت عيناتو قونصول د فرانسا علا لعرايش. حاييم بنشيمول كينحادر من لفاميلة د بنشيمول ليهودية لفاسية، لي لعبو أدوار موهيمة ف تّاريخ د لمغريب، كا بزناسا ؤ سوفارا ؤ موطرجيمين. كان كينتامي ل لحاراكة لماسونية، ؤ ف 1890 تّنتاخب رائيس ديال لّجنة ليهودية ف طانجا، ؤ كان حتا رائيس ديال لّجنة لمحلية د لحتيلاف ليهودي لكوني. حاييم بنشيمول بنا سبيطار بنشيمول ف طانجا ب فلوسو ف 1904، لي بقا خدّام كا دار د لعاجازا حتا هدّماتو سّلطات ف 2010. "حاييم بنشيمول". بريل (بنڭليزية). إيميلي بنعيشو ݣوطرايش (20 فبراير 2020). Jewish Morocco: A History from Pre-Islamic to Postcolonial Times (بنڭليزية). Bloomsbury Publishing. ص. 113. ردمك 9781838603618. "فاميلة د بنشيمول" (بنڭليزية). "سبيطار بنشيمول: توتيق تّرات قبل مايضيع" (بنڭليزية). أبريل 2010.